L 352/32 Den Europæiske Unions Tidende 31.12.2008 KOMMISSIONENS BESLUTNING af 5. december 2008 om forlængelse af de undtagelser fra visse bestemmelser i Rådets direktiv 91/440/EØF og Europa- Parlamentets og Rådets direktiv 2001/14/EF, der er indrømmet Irland og Det Forenede Kongerige for så vidt angår Nordirland (meddelt under nummer K(2008) 7703) (Kun den engelske udgave er autentisk) (2008/981/EF) KOMMISSIONEN FOR DE EUROPÆISKE FÆLLESSKABER HAR — under henvisning til traktaten om oprettelse af Det Europæiske Fællesskab, under henvisning til Rådets direktiv 91/440/EØF af 29. juli 1991 om udvikling af Fællesskabets jernbaner (!), særlig artikel 14a, stk. 3, og Europa-Parlamentets og Rådets direktiv 2001/14/EF af 26. februar 2001 om tildeling af jernbaneinfra- strukturkapacitet og opkrævning af afgifter for brug af jernbane- infrastruktur (?), særlig artikel 33, stk. 3, og ud fra følgende betragtninger: (1) — Ifølge artikel 14a i direktiv 91/440/EØF og artikel 33 i direktiv 2001/14/EF har Irland og Det Forenede Konge- rige for så vidt angår Nordirland som følge af deres særlige geografiske situation fordel af undtagelser fra gennemførelsen af visse bestemmelser i disse direktiver, såsom kravet om at overdrage et uafhængigt organ sikringen af en retfærdig og ikke-diskriminerende adgang til infrastruktur og kravet om at etablere et uafhængigt regulerende organ, bestemmelser vedrørende kapacitetsrettigheder, rammeaftaler og foranstaltninger i tilfælde af mætning af jernbanenettet samt andre bestem- melser. Disse undtagelser udløb den 14. marts 2008. (2) — Den 13. marts 2007 anmodede Irland om en forlængelse af undtagelserne i yderligere fem år, og Det Forenede Kongerige gjorde det samme den 14. marts 2007. (3) — På grundlag af oplysninger fra de berørte medlemsstater konkluderede Kommissionen, at Irlands og Nordirlands særlige geografiske situation og den nuværende mangel på udsigter til udvikling af jernbanegodstjenester og inter- nationale jernbanepassagertjenester ville berettige, at (1) EFT L 237 af 24.8.1991, s. 25. (?) EFT L 75 af 15.3.2001, s. 29. undtagelserne blev forlænget med fem år. I de kommende år ville de potentielle omkostninger ved at overholde kravene i de direktiver, der er omfattet af undtagelserne, veje tungere end de potentielle fordele ved en fuldstændig gennemførelse af de lovgivningsmæs- sige rammer for et marked for jernbanetransporttjenester, som dækker hele Fællesskabet. (4) — Kommissionens mange anmodninger om yderligere begrundelse for anmodningerne og forsinkelser med indsendelse heraf har medført, at udarbejdelsen af denne beslutning er blevet forsinket. Beslutningen om forlængelse af de undtagelser, der er indrømmet Irland og Det Forenede Kongerige for så vidt angår Nordirland, bør gælde med tilbagevirkende kraft fra den 15. marts 2008. (5) De foranstaltninger, der er omhandlet i denne beslutning, er i overensstemmelse med udtalelsen fra Udvalget for Udvikling af Fællesskabets Jernbaner, som er nedsat ved artikel 11a i direktiv 91/440/EØF og artikel 35 i direktiv 2001/14/EF — VEDTAGET FØLGENDE BESLUTNING: Artikel 1 Den undtagelse, der er indrømmet Irland og Det Forenede Kongerige for så vidt angår Nordirland, og som er omhandlet i artikel 14a, stk. 1, i direktiv 91/440/EØF, forlænges indtil den 14. marts 2013. Artikel 2 Den undtagelse, der er indrømmet Irland og Det Forenede Kongerige for så vidt angår Nordirland, og som er omhandlet i artikel 33, stk. 1, i direktiv 2001/14/EF, forlænges indtil den 14. marts 2013. Artikel 3 Denne beslutning anvendes fra den 15. marts 2008.